**Naziv obveznika:** Filozofski fakultet Sveučilišta Josipa Jurja Strossmayera u Osijeku

**Broj RKP-a:** 2321 **MB:** 03014185 **OIB:** 58868871646

**Pošta i mjesto:** 31000 Osijek **Adresa:** Lorenza Jagera 9 **Razina:** 11

**Razdjel:** 080 **Šifra djelatnosti:** 8542 **Šifra županije:**XIV

**Šifra grada/općine:** 312 **Oznaka razdoblja:** 2023-12

**BILJEŠKE UZ FINANCIJSKE IZVJEŠTAJE ZA 2023. GODINU**

Djelatnost Fakulteta je visoko obrazovanje, ustrojavanje i izvođenje prijediplomskih, diplomskih i poslijediplomskih sveučilišnih studija i poslijediplomskih specijalističkih studija, organizacija i izvedba studijskih programa stručnih studija, istraživanje u području društvenih i humanističkih znanosti, znanstvenoistraživački rad u znanstvenim poljima u okviru društvenih i humanističkih znanosti, te u interdisciplinarnim područjima znanosti, organizacija i izvođenje programa cjeloživotnog učenja te programa stručnog usavršavanja, izdavačka, knjižnična i informatička djelatnost za potrebe nastave, znanstvenog i stručnog rada te za potrebe promidžbe Fakulteta, prodaja promotivnih materijala za potrebe promidžbe Fakulteta te prodaja vlastitih izdanja, recenzija i revizija projekata i studija, te izrada znanstveno-istraživačkih, stručnih i razvojnih projekata, elaborata i znanstveno-istraživačkih studija iz znanstvenih područja Humanističkih i Društvenih znanosti - organiziranje znanstvenih, stručnih i drugih skupova, savjetovanja i seminara, usluge informacijskog društva, ostalo obrazovanje i poučavanje, obrazovanje odraslih (programi učenja stranih jezika, organizacija i izvedba programa obrazovanja odraslih, programi usavršavanja), računalno programiranje, savjetovanje i djelatnosti povezane s njima, ostale uslužne djelatnosti u vezi s informacijskom tehnologijom i računalima - prevoditeljske usluge i usluge tumača.

Misija Filozofskog fakulteta u Osijeku je stvoriti nova znanja i stručnjake iz humanističkih i društvenih znanosti, te povezati tradiciju i inovativnost, kvalitetu i odgovornost uz razvijanje partnerskih odnosa. Vizija Filozofskog fakulteta u Osijeku je unapređenjem znanstvenog i stručnog rada te kvalitetnom izvedbom nastavnih programa biti prepoznatljivo nacionalno i vodeće regionalno središte koje sustavno razvija i podiže ugled društveno-humanističkih znanosti.

Dekan Filozofskog fakulteta u Osijeku je prof. dr. sc. Ivan Trojan. Voditelj ureda za računovodstveno-financijske poslove je Mario Varga koji je sastavio financijske izvještaje i bilješke uz financijske izvještaje za 2023. godinu.

Zakonski propisi prema kojima Filozofski fakultet posluje su Statut Filozofskog fakulteta u Osijeku, Zakon o znanstvenoj djelatnosti i visokom obrazovanju, Pravilnik o studijima i studiranju na Sveučilištu, Zakon o proračunu, Zakon o porezu na dohodak, Pravilnik o proračunskom računovodstvu i računskom planu, Pravilnik o financijskom izvještavanju i svim ostalima Zakonima i Pravilnicima kojima posluju Fakulteti i javne institucije u Republici Hrvatskoj.

**BILJEŠKE UZ BILANCU**

**Tablica 1.** Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| Rb. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | S.M. | Filozofski fakultet Osijek | Naknada štete | 29.583,92 | 29.583,92 | tijekom 2024. godine | 17. travnja 2019. |
| 2. | Filozofski fakultet Osijek | Zaposlenici Filozofskog fakulteta Osijek koji su tužili preko Sindikata znanosti i obrazovanja | Naknada razlike plaće | 2.654,45 | 2.654,45 | tijekom 2024. godine | 2020. godina |

Imovina Filozofskog fakulteta u Osijeku iznosi 3.951.031,44 eura, a obveze i vlastiti izvori iznose 3.951.031,44 eura. Iz toga se vidi da je bilanca na dan 31.12.2023. godine u ravnoteži.

**B002 – Nefinancijska imovina**

Nefinancijska imovina iznosi 3.155.394,46 eura, a sastoji se od neproizvedene dugotrajne imovine u iznosu 87.617,42 eura, proizvedene dugotrajne imovine u iznosu 3.002.441,90 eura, proizvedene kratkotrajne imovine u iznosu 65.335,14 eura. Knjigovodstvena vrijednost sitnog inventara u iznosu 56.724,70 eura.

**1 – Financijska imovina**

Financijska imovina iznosi 795.636,98 eura a sastoji se od novca u banci u iznosu 98.575,84 eura, ostalih potraživanja u iznosu 19.694,17 eura, potraživanja za prihode poslovanja u iznosu 82.240,04 eura, potraživanja od prodaje nefinancijske imovine u iznosu 9.294,61 euro i rashoda budućih razdoblja i nedospjele naplate prihoda u iznosu 586.832,32 eura.

**2 – Obveze**

Obveze na dan 31. prosinca 2023. godine iznose 632.248,92 eura, a sastoje se od obveza za plaću za prosinac 2023. godine koja će biti isplaćena u siječnju 2024. godine u 578.398,40 eura, materijalnih rashoda u iznosu 25.775,24 eura i obveza za financijske rashode u iznosu 211,71 euro, te ostalih tekućih obveza u iznosu 27.863,57 eura. Detaljniji opis obveza bit će objašnjen u izvještaju OBVEZE ovih Bilješki uz financijske izvještaje.

**9 – Vlastiti izvori**

Vlastiti izvori iznose 3.318.782,52 eura, a sastoje se od vlastitih izvora i ispravka vlastitih izvora u iznosu 3.155.394,46 eura, viška prihoda u iznosu 72.643,12 eura, obračunatih prihoda poslovanja u iznosu 81.450,33 eura, obračunatih prihoda od prodaje nefinancijske imovine u iznosu 9.294,61 euro.

**01 – Neproizvedena dugotrajna imovina**

Neproizvedena dugotrajna imovina se sastoji od građevinskog zemljišta u iznosu 87.617,42 eura.

**02 – Proizvedena dugotrajna imovina**

Proizvedena dugotrajna imovina se sastoji od zgrade Fakulteta i zgrade knjižnice knjigovodstvene vrijednosti 4.910.261,49 eura, a amortizirana vrijednost je 2.206.261,49 eura. Time je sadašnja knjigovodstvena vrijednost zgrada 2.703.261,49 eura. Vrijednost je povećana zbog kompletne renovacije potkrovlja zgrade.

**022 i 02922 – Postrojenja i opreme**

Sadašnja vrijednost postrojena i opreme je 262.599,66 eura. Od opreme najzastupljenija je uredska oprema i namještaj koja ima knjigovodstvenu vrijednost 1.046.610,94 eura, zatim oprema za održavanje i zaštitu 182.887,92 eura, uređaji, strojevi i oprema za ostale namjene 128.404,41 euro, komunikacijska oprema 105.748,54 eura, te sportska i glazbena oprema u iznosu 19.258,25 eura, te laboratorijska oprema u iznosu 556,00 eura. Amortizirana vrijednost iznosi 1.220.866,40 eura.

Vrijednost nabavljene opreme u 2023. godini iznosi 67.374,39 eura, od čega su računala i računalna oprema u iznosu 50.308,49 eura, uredska oprema i namještaj 11.776,36 eura, ostala uredska oprema u iznosu 280,66 eura, komunikacijska oprema 1.269,98 eura, oprema za održavanje i zaštitu 2.670,00 eura, laboratorijska oprema 556,00 eura i uređaji 512,90 eura.

**023 i 02923 – Prijevozna sredstva**

Fakultet posjeduje službeni automobil Renault Scenic knjigovodstvene vrijednosti 9.860,38 eura od čega je amortizirano 9.860,38 eura pa službeni automobil nema sadašnju vrijednost.

**0241 – Knjige i umjetnička djela**

Vrijednost knjiga za knjižnicu je 307.711,08 eura od čega je amortizirano 279.277,99 eura. Vrijednost umjetničkih djela je 8.012,58 eura. Sadašnja vrijednost knjiga u knjižnici iznosi 36.445,67 eura. Vrijednost nabavljenih knjiga za knjižicu u 2023. godini iznosi 10.356,68 eura.

**042 i 049 – Sitni inventar i auto gume u upotrebi**

Vrijednost sitnog inventara iznosi 56.724,70 eura koji je u potpunosti ispravljene vrijednosti.

**06 – Proizvedena kratkotrajna imovina**

Proizvedena kratkotrajna imovina se sastoji od knjiga za prodaju u vrijednosti 64.643,66 eura promidžbenih materijala u iznosu 691,48 eura.

**1 – Novac u banci i blagajni**

Na žiroračunu 31. prosinca 2023. godine je 98.575,84 eura.

**12 – Depoziti, jamčevni polozi i potraživanja od zaposlenih te za više plaćene poreze i ostalo**

Iznos navedenih potraživanja je 19.694,17 eura koji se sastoje od potraživanja za više plaćene poreze i doprinose u iznosu 1.169,53 eura i ostalih potraživanja u iznosu 18.254,64, a to su potraživanja za bolovanja na teret HZZO-a.

**16 – Potraživanja za prihode poslovanja**

Potraživanja za prihode poslovanja iznose 82.240,04 eura, a sastoje se od potraživanja za školarine za prijediplomske, diplomske i poslijediplomske studije u iznosu 13.634,17 eura i potraživanja za cjeloživotno učenje, tržišnih projekata i najma prostora u iznosu 94.306,53 eura. Izvršen je ispravak vrijednosti navedenih potraživanja u iznosu 25.700,66 eura za potraživanje između jedne i tri godine, te preko potraživanja preko tri godine.

**17 – Potraživanja od prodaje nefinancijske imovine**

Potraživanja od nefinancijske imovine iznose 9.294,61 eura, a sastoje se od otkupa stanova bivših zaposlenika koji otkup plaćaju Zavodu za stanovanje pa oni dio uplaćuju Fakultetu.

**19 – Rashodi budućih razdoblja i nedospjela naplata prihoda**

Navedeni rashodi se moraju proknjižiti prema Pravilniku o proračunskom računovodstvu i računskom planu a sastoje se od pretplate na časopis za 2024. godinu i godišnje karte za .zaposlenicu na projektu Hrvatske zaklade za znanost koju će Zaklada refundirati kroz 12 mjeseci u iznosu 2.659,41 euro.

Prema istome Pravilniku plaća za prosinac 2023. godine se knjiži na navedeni rashod i iznosi 583.172,91 euro.

**91 – Vlastiti izvori**

Vlastiti izvori i ispravak vlastitih izvora iznose 3.318.782,52 eura i jednaki su poziciji 0 Nefinancijska imovina.

**922 – Višak prihoda**

Višak prihoda u iznosu 72.643,12 eura se sastoji od cjeloživotnog obrazovanja, neutrošenih sredstava konferencija, prihoda od namjenskih školarina, projekata.

**BILJEŠKE UZ PR-RAS**

**6 - Prihodi poslovanja**

Prihodi poslovanja su zabilježili povećanje za 8,5%. Iznose 8.500.7400,99 eura. To se najviše odnosi na povećanje prihoda na svim razinama poslovanja Fakulteta.

**63 - Pomoći iz inozemstva i od subjekata unutar općeg proračuna**

Pomoći iznose 358.189,55 eura, a sastoje se od tekućih pomoći proračunskim korisnicima iz proračuna koji ima nije nadležan u iznosu 38.410,24 eura, a to su pomoći od Osječko-baranjske županije, Grada Osijeka, pomoći temeljem prijenosa EU sredstva za projekt “VirtuOS – uspostava regionalnog centra kompetentnosti u sektoru turizma i ugostiteljstva”, te pomoći za projekte financirane EU sredstvima i projekte Hrvatske zaklade za znanost, časopis i mobilnost Erasmus+ u iznosu 319.779,31 eura.

**64 – Prihodi od imovine**

Prihodi od imovine iznose 7,25 eura, a to su kamate i pozitivne tečajne razlike od poslovanja u 2023. godini.

**65 – Prihodi od upravnih i administrativnih pristojbi, pristojbi po posebnim propisima i naknadama**

Prihodi po posebnim propisima iznose 277.178,53 eura i bilježe povećanje za 5,1%. Prihodi od školarina za sveučilišne studije iznose 127.292,84 eura, prihodi od školarina za poslijediplomske studije iznose 102.820,74 eura, prihodi od promocija studenata 6.359,95 eura, prihodi od upisnina, indeksa, potvrda i ovjera diploma iznose 36.172,53 eura. Prihodi iz poslovnog fonda Sveučilišta iznose 4.532,47 eura.

**66 – Prihodi od prodaje proizvoda i robe te pruženih usluga**

Prihodi od prodaje proizvoda i robe te pruženih usluga iznose 754.667,22 eura i bilježe povećanje za 1,6%. Sastoje se od prihoda od prodaje knjiga i promidžbenog materijala u iznosu 4.517,27 eura, prihoda od cjeloživotnog obrazovanja u iznosu 715.933,37 eura, prihoda od kotizacija za konferencije i skupove u iznosu 2.131,00 eura, prihoda od najma prostora u iznosu 14.266,23 eura prihoda od projekata na tržištu i sponzorstva za utrku Trčimo za mentalno zdravlje u iznosu 17.049,35 eura, te donacija za utrku Trčimo za mentalno zdravlje u iznosu 770,00 eura.

**67 – Prihodi od nadležnog proračuna**

Prihodi iz MZO iznose 7.110.519,37 eura i u odnosu na 2022. godinu povećani su za 10,1%. Prihodi za plaće zaposlenika iznose 6.484.081,64 eura, prihodi za naknadu za dolazak na posao i odlazak s posla iznose 70.995,15 eura, mentorstvo u Školskoj praksi iznosi 6.288,57 eura, za materijalna prava iznose 51.381,34 eura, za materijalna prava zaposlenika iznose 119.596,60 eura, prihodi iz programskih ugovora za pokrivanje materijalnih troškova nastavne djelatnosti iznose 325.855,90 eura, a za financiranje znanstvene djelatnosti iznose 45.452,45 eura, za troškove presuda preko sindikata iznose 2.645,44. Prihodi za financiranje rashoda za nabavu nefinancijske imovine iznose 222,28 eura.

**68 – Ostali prihodi**

Ostali prihodi iznose 179,07 eura, a to su uglavnom preplate studenata za školarine i troškove upisa.

**3 – Rashodi poslovanja**

Rashodi poslovanja iznose 8.604.445,96 eura što je povećanje 10,3% u odnosu na 2022. godinu.

**31 – Rashodi za zaposlene**

Rashodi za zaposlene iznose 7.559.938,84 eura što je povećanje u odnosu na 2022. godinu za 10,3%. Rashodi za zaposlene se financiraju iz općih prihoda, vlastitih prihoda, namjenskih prihoda, te ostalih pomoći. Daleko najveći udio u tim rashodima su rashodi na teret državnog proračuna.

**32 – Materijalni rashodi**

Materijalni rashodi iznose 1.013.791,27 i čine povećanje 11,0%. Uzrok povećanju je prestanak mjera uzrokovanih COVID-19 i otvaranje nastave, konferencija i događaja uživo, te inflacija koja je pogodila državu.

**321 – Naknade troškova zaposlenima**

Naknade troškova zaposlenima iznose 252.736,71 eura, a tu su uključeni troškovi službenih putovanja koji iznos 153.391,67 eura, naknade za prijevoz za dolazak na posao i odlazak s posla u iznosu 75.211,67 eura, kotizacije za konferencije i seminare u iznosu 24.133,35 eura.

**322 – Rashodi za materijal i energiju**

Rashodi za materijal i energiju su smanjeni na indeks 91,3. Razlog smanjenja su manji troškovi električne energije i grijanja što je rezultat mjera Vlade Republike Hrvatske. Rashodi uredskog materijala i ostalih materijalnih rashoda iznose 44.319,50 eura, energija iznosi 56.957,96 eura, materijal i dijelovi za tekuće i investicijsko održavanje iznose 11.386,51 eura, a službena, radna odjeća i obuća iznosi 914,14 eura.

**323 – Rashodi za usluge**

Rashodi za usluge iznose 519.053,51 eura što je povećanje 18,5%. Razlog tomu je povećana aktivnost nakon pandemije COVID-19 i poskupljenja svih usluga zbog inflacije. Sastoje se od usluga telefona, pošte i prijevoza u iznosu 36.419,70 eura, usluga tekućeg i investicijskog održavanja postrojenja i opreme u iznosu 52.730,44 eura, usluge promidžbe i informiranja u iznosu 45.419,85 eura, komunalnih usluga u iznosu 15.284,01 eura, zakupnine i najamnine u iznosu 12.281,21 eura, sistematski pregledi u iznosu 13.551,10 eura, intelektualne usluge u iznosu 264.623,47 eura, računalne usluge u iznosu 24.186,05 eura, te ostale usluge u iznosu 54.557,68 eura.

**324 – Naknade osobama izvan radnog odnosa**

Ova stavka bilježi povećanje 46% a iznosi 45.940,08 eura. Razlog povećanja je povećane aktivnosti na projektima koji imaju suradnike izvan Fakulteta.

**329 – Ostali nespomenuti rashodi poslovanja**

Ostali nespomenuti rashodi poslovanja iznose 82.482,86 eura i smanjenje na indeks 86,4. Sastoje se o premije osiguranja opreme i zgrade u iznosu 1.858,26 eura, reprezentacije u iznosu 29.941,51 eura, članarina u iznosu 4.495,84 eura, pristojbi i naknada koje se sastoji od rashoda za sudske pristojbe za zaposlenike koji su preko Nezavisnog sindikata znanosti i visokog obrazovanja tužili zbog manje isplaćene plaće u 2016. godini i 2017. godini u iznosu 364,27 eura, te ostalih rashoda poslovanja 45.822,98 eura koji se u najvećoj mjeri sastoji od uplata dijela prihoda u poslovni fond Sveučilišta koji je reguliran Pravilnikom o vlastitim i namjenskim prihoda i Sveučilišta i Filozofskog fakulteta u Osijeku.

**34 – Financijski rashodi**

Financijski rashodi iznose 5.789,12 eura, a čine ih bankarske usluge i usluge platnog prometa u iznosu 5.552,19 eura, negativnih tečajnih razlika iz poslovanja u iznosu 224,55 eura, zateznih kamata u iznosu 12,38 eura.

**36 – Pomoći dane u inozemstvo i unutar općeg proračuna**

Pomoći dane u inozemstvo iznose 10.888,81 eura i odnose se na uplate partnerima unutar projekta Decris, te uplata partnerima iz Hrvatske u iznosu 3.603,00 eura.

**37 – Naknade građanima i kućanstvima na temelju osiguranja i druge naknade**

Naknade građanima i kućanstvima iznose 6.110,33 eura i čine rashode za školarine asistentima i nagrade dekana.

**38 – Ostali rashodi**

Tekuće donacije iznose 4.324,59 eura i uplaćene su za potpore skupovima i studentskim udrugama.

**92211 – Višak prihoda poslovanja - preneseni**

Višak prihoda poslovanja koje je prenesen u 2023. godinu iznosi 844.496,91 eura.

**96 i 9661 – Obračunati prihodi poslovanja nenaplaćeni**

Obračunati prihodi poslovanja nenaplaćeni iznose 81.450,33 eura, a od toga su vlastiti nenaplaćeni prihodi 67.836,07 eura.

**7 – Prihodi od prodaje nefinancijske imovine**

Prihodi od prodaje nefinancijske imovine iznose 9.498,93 eura, a sastoje od prihoda od otkupa društvenih stanova i prodaje fitnes sprava koje nisu potrebne za poslovanje.

**4 – Rashodi za nabavu nefinancijske imovine**

Rashodi za nabavu nefinancijske imovine iznose 974.879,72 kuna, a sastoje se od postrojenja i oprema u iznosu 485.509,70 kuna, knjiga za knjižnicu u iznosu 83.120,02 kune i dodatnih ulaganja u nefinancijsku imovinu u iznosu 406.250,00 kuna, a to su rashodi za projektnu dokumentaciju u arhitekturi zgrade Fakulteta

**422 – Postrojenja i oprema**

Rashodi za postrojenja i opremu sastoji se od uredske opreme i namještaja u iznosu 62.365,51 eura, komunikacijske opreme u iznosu 1.269,98 eura, opreme za održavanje i zaštitu u iznosu 2.670,00 eura, laboratorijske opreme u iznosu 556,00 eura, te uređaja za 512,90 eura.

**451 – Dodatna ulaganja na građevinskim objektima**

Zbog ulaganja u renoviranje potkrovlja zgrade i renoviranja pomoćne prostorije u Školskoj ulici i prenamjene u arhivu i dijela za knjižnicu Fakulteta potrošeno je 686.108,99 eura.

**92222 – Manjak prihoda od nefinancijske imovine – preneseni**

Manjak prihoda od nefinancijske imovine prenesen iz 2022. godine iznosi 63.807,69 eura, koji je zatvoren u ožujku prošle godine prenesenim viškom prihoda poslovanja..

**97 – Obračunati prihodi od prodaje nefinancijske imovine – nenaplaćeni**

Nenaplaćeni obračunati prihodi od prodaje nefinancijske imovine iznose 9.862,92 eura, a sastoje se od otkupa društvenih stanova.

**847 – Primljeni zajmovi od državnog proračuna**

Pozajmica Sveučilišta Josipa Jurja Strossmayera u Osijeku u iznosu 150.000,00 eura je korištena zbog visokih ulaganja u zgradu Fakulteta radi lakšeg funkcioniranja tekućeg poslovanja.

**X006 – Višak prihoda i primitaka raspoloživ u sljedećem razdoblju**

Višak prihoda i primitaka na dan 31.12.2023. godine iznosi 72.643,12 eura. To je višak koji je kumulacija viška prihoda iz prethodnih razdoblja i tekuće godine.

**19 – Rashodi budućih razdoblja**

Rashodi budućih razdoblja iznose 585.832,32 eura i to su rashodi plaće za prosinac 2023. godine te pretplate na časopise za 2024. godinu.

**BILJEŠKE UZ P-VRIO**

**91512 – Promjene u obujmu nefinancijske imovine**

Do smanjenja u obujmu imovine u iznosu 7.269,48 eura došlo je zbog prijenosa laptopa između škola u potrebi koje su proračunski korisnici i Filozofskog fakulteta u Osijeku.

**91511 -** **Promjene u vrijednosti imovine**

Do smanjenja proizvedene dugotrajne imovine je došlo zbog otpisa potraživanja koja su nenaplativa i čije je rok dospijeća prešao pet godina. Iznos smanjenja je 11.831,89 eura.

**BILJEŠKE UZ RAS-FUNKCIJSKI**

**094 – Obrazovanje**

Cjelokupni rashodi su svrstani na drugi stupanj visoke naobrazbe, funkcijsko područje 0942 u iznosu 9.368.286,02 eura.

**BILJEŠKE UZ OBVEZE**

**V001 – Stanje obveza 1.1.2023. godine**

Stanje obveza sa 1.1.2023. godine je bilo 560.170,40 eura.

**V002 – Povećanje obveza u izvještajnom razdoblju i V004 – Podmirene obveze u izvještajnom razdoblju**

Povećanje obveza na kraju izvještajnog razdoblju u odnosu na podmirene obveze su 72.078,52 eura.

**V004 – Stanje obveza na kraju izvještajnog razdoblja**

Obveze na kraju izvještajnog razdoblja su 632.248,92 eura i najvećim djelom se sastoje od izdataka za plaće zaposlenika za plaću za prosinac 2023. godine od iznosa 578.398,40 eura.

Obveze za materijalne rashode su 25.775,24 eura, a sastoje od naknade za prijevoz za prosinac 2023. godine u iznosu 6.025,74 eura, rashoda za materijal i energiju za prosinac 2023. godinu u iznosu 7.662,23 eura, rashoda za usluge u iznosu 11.003,65 eura, financijskih rashoda u iznosu 211,71 euro i ostalih rashoda u iznosu 27.663,57 eura.

Obveza za financijske rashode za usluge banaka i platnog prometa su u iznosu 2.9510,00 kuna.

Ostale tekuće obveze su u iznosu 27.663,57 eura obvezama po poslovnoj kartici 917,02 eura i obveza za povrat u proračun RH u iznosu 18.513,42 eura koji se sastoji od refundacija bolovanja na teret HZZO-a koji će MZO poslati na kompenzaciju i povrata poreza i prireza, te uplate u studentski zbor Sveučilišta Josipa Jurja Strossmayera u Osijeku u iznosu 7.007,00 eura. Fakultet nema obveza za nabavu nefinancijske imovine.

Treba napomenuti, da ukupan iznos obveza su nedospjele obveza koje će biti tijekom siječnja 2024. godine.

**AOP 98 – Međusobne obveze proračunskih korisnika**

Stanje međusobnih obveza proračunskih korisnika je 25.572,80 eura, a to su obveze za refundaciju bolovanja na teret HZZO-a, obveza prema Nacionalnoj i sveučilišnoj knjižnicu za račun iz prosinca 2023. godine i Osnovnoj školi Franje Krežme u Osijeku za najam učionica.

U Osijeku, 29. siječnja 2024. godine  **DEKAN**

Osoba za kontaktiranje: Mario Varga, mag. oec.

Telefon: 031 494 629 **prof. dr. sc. Ivan Trojan**